මහජනතාවගේ සෞඛ්‍යයට අහිත කරවන ආහාර පාන සපයන හෝටල් දෙසීයකට ආසන්න සංඛ්‍යාවක් කොළඹ නගර සීමාවෙන් සොයාගැනීමට හැකි වී තිබේ.පොලිසිය සහ නගර සභා සෞඛ්‍ය පරීක්ෂක වරුන්ගෙන් සමන්විත කණ්ඩායම් දහ අටක් යොදවා ඊයේ (18) සිදුකළ මෙහෙයුමකදී මෙම හෝටල් සොයාගෙන ඇත.ආරක්ෂක ලේකම් ගෝඨාභය රාජපක්ෂ මහතාගේ උපදෙස් පරිදි මෙම මෙහෙයුම් ආරම්භ කෙරිණි.කොළඹ අපරාධ කොට්ඨාසය සහ පාරිසරික පොලිස් ඒකක භාරව සිටින නියෝජ්‍ය පොලිස්පති අනුර සේනානායක මහතාගේ අධීක්ෂණය යටතේ පොලිසියේ සියයකට ආසන්න පිරිසක් මෙම මෙහෙයුමට එක්වූහ.